|  |  |  |
| --- | --- | --- |
| new_Formin_logo_RGB**ULKOMINISTERIÖ**KonsulipalvelutKPA-40 Minna-Kaisa Liukko | LAUSUNTOPYYNTÖ22.05.2020 | PC0TQ245-13 |

|  |  |
| --- | --- |
|      Jakelussa mainituille                     |       |

Viite

Asia

**LAUSUNTOPYYNTÖ; EHDOTUS ULKOMINISTERIÖN ASETUKSEKSI LKOASIAINHALLINNON MAKSUISTA**

Esitetään annettavaksi uusi ulkoministeriön maksuasetus, jossa säädettäisiin ulkoministeriön maksullisista suoritteista. Asetus on tarkoitettu tulemaan voimaan 1 päivänä syyskuuta 2020. Asetus olisi voimassa 31.12.2022 saakka.

Ulkoministeriön asetus ulkoasiainhallinnon suoritteiden maksuista (377/2014) on annettu vuonna 2014. Asetusta on muutettu sen voimassaolon aikana viisi kertaa. Asetuksen voimassaolo päättyy vuoden 2021 lopussa.

Uusi asetus vastaisi sisällöltään pääosin nykyistä asetusta. Ehdotukseen esitetään kuitenkin joitakin selventäviä tarkennuksia ja rakenteellisia muutoksia.

Lisäksi ehdotuksessa esitetään, että edustustojen väestötietojärjestelmästä annetun valtioneuvoston asetuksen (128/2010) 34 §:ssä tarkoitettujen väestötietoilmoitusten välittäminen muuttuisi maksulliseksi. Edustustot välittävät väestötietoilmoituksia ja niihin liittyviä ulkomaisia asiakirjoja Digi- ja väestötietovirastolle väestötietojärjestelmään rekisteröintiä varten. Tällaisia väestötietoilmoituksia ovat mm. ilmoitus Suomen kansalaisen syntymästä ulkomailla tai ilmoitus Suomen kansalaisen avioliitosta ulkomailla.

Lisäksi asetuksessa ehdotetaan säädettävän julkisuuslain perusteella annettavien suoritteiden maksuista sekä ns. yleisen tietosuoja-asetuksen (EU) 2016/679 nojalla annettujen suoritteiden maksuista.

Asetukseen ehdotetaan joitakin maksutarkistuksia voimassa oleviin maksuihin. Muutoin asetuksen suoritteiden maksut säilyisivät samoina kuin voimassa olevassa asetuksessa.

Pyydämme tarvittaessa jakamaan tämän lausuntopyynnön myös hallinnonalanne muille tahoille heidän mahdollista lausuntoaan varten.

**Lausunnot pyydetään ystävällisesti toimittamaan 4.7.2020 mennessä Lausuntopalvelu.fi –järjestelmään tai sähköisesti osoitteisiin** **kirjaamo.um@formin.fi** **ja KPA-40@formin.fi.**

Lisätietoja asiasta antaa lainsäädäntöneuvos Minna-Kaisa Liukko, puh. 0295 351053 tai minna-kaisa.liukko@formin.fi.

Talousjohtaja Risto Hakoila

Lainsäädäntöneuvos Minna-Kaisa Liukko

Liitteet Ehdotus uudeksi maksuasetukseksi sekä perustelumuistio

Jakelu:

Valtioneuvoston kanslia,

Oikeusministeriö,

Sisäministeriö,

Sosiaali- ja terveysministeriö,

Valtiovarainministeriö,

Työ- ja elinkeinoministeriö,

Ympäristöministeriö,

Maa- ja metsätalousministeriö,

Puolustusministeriö,

Opetus- ja kulttuuriministeriö,

Liikenne- ja viestintäministeriö,

Finanssialan keskusliitto ry,

Digi- ja väestötietovirasto,

Julkisalan koulutettujen neuvottelujärjestö JUKO ry,

Kaapatut Lapset ry.,

Kilpailu- ja kuluttajavirasto,

Kirkkohallitus,

Maahanmuuttovirasto,

Matkailun edistämiskeskus,

Pelastakaa Lapset ry.,

Suomen Hautaustoimistojen Liitto ry.,

Suomen matkatoimistoalan liitto ry.,

Suomen Punainen Risti,

Suomi-Seura ry. ml. Ulkosuomalaisparlamentti,

Trafi,

Ulkoasiainhallinnon virkailijayhdistys UHVY ry,

UH Akava,

Valtionkonttori

Erillinen sivu elektronisen version käsittelyyn:

|  |  |  |
| --- | --- | --- |
| **Konsulipalvelut** |  |  |
| KPA-40 | Minna-Kaisa Liukko |  |

|  |  |
| --- | --- |
| Asiasanat |       |
| **Hoitaa** |  |
| **Hoitaa UE** |  |
| Koordinoi |       |
| Tiedoksi |                           |
| Laatija jakanut |       |

[[1]](#footnote-1)

1. Lomakepohja: Kirje [↑](#footnote-ref-1)